SK
C 465/32
Úradný vestník Európskej únie
6.12.2022
Utorok 3. mája 2022
66. pripomína Komisii a členským štátom uznesenie Európskeho parlamentu z 15. februára 2017 o nízkorizikových pesticídoch biologického pôvodu (9) a zdôrazňuje potrebu podporovať vývoj bezpečných, účinných a cenovo dostupných alternatívnych prípravkov na ochranu rastlín a podporovať ich širšie používanie, najmä zjednodušením postupu povoľovania základných látok a rozšírením ich používania ako dôležitej súčasti rozvoja ekologickej poľnohospodárskej výroby; zdôrazňuje potrebu vytvoriť v členských štátoch podmienky rovnakého prístupu k ekologickým prípravkom na ochranu rastlín a hnojivám; zdôrazňuje, že rezíduá pesticídov, ktoré sa nachádzajú v životnom prostredí, môžu potenciálne ovplyvniť aj produkty ekologickej poľnohospodárskej výroby; 67. poukazuje na to, že ekologickí poľnohospodári, ktorí zaručujú prísne environmentálne normy vo výrobe, nesmú niesť zodpovednosť za riziká, nad ktorými nemajú kontrolu, a vyzýva Komisiu, aby v prípade zistenia rezíduí pesticídov ďalej podporovala harmonizáciu; 68. zdôrazňuje dôležitosť dostatočne dostupných ekologických osív vysokej kvality, heterogénneho materiálu a odrôd rastlín s vysokými výnosmi, pôvodných odrôd a odrôd prispôsobených miestnym podmienkam; poukazuje na ich potenciál pri posilňovaní odolnosti proti chorobám rastlín a vplyvu zmeny klímy; vyzýva Komisiu a členské štáty, aby zintenzívnili úsilie o lepšie fungovanie trhu s ekologickým osivom, a to aj konkrétnymi opatreniami, a domnieva sa, že by sa to dalo dosiahnuť pomocou prechodných období; vyzýva Komisiu, aby zabezpečila dostatočný prídel finančných zdrojov na výskum ekologického osiva a chovu zvierat; 69. zdôrazňuje význam podpory programov pre zachovanie a výber miestnych plemien, ktoré sú vzhľadom na svoju odolnosť obzvlášť vhodné pre ekologické poľnohospodárstvo; zdôrazňuje potrebu podpory tradičného šľachtenia plodín pre vývoj zdravých a odolných odrôd, ako aj potrebu moderných, udržateľných a inovačných metód vo vývoji nových ekologických osív a poľnohospodárskych postupov a na zachovanie vysokej úrovne ochrany ľudského zdravia a životného prostredia; 70. v tejto súvislosti zdôrazňuje úlohu, ktorú pri šľachtení rastlín, najmä pri zvyšovaní odolnosti odrôd, podpore rozmanitosti genetických zdrojov a posilňovaní systémov potravinárskej výroby môžu zohrávať vedecké inovácie, pričom pripomína, že používanie geneticky modifikovaných (GMO) semien nie je v ekologickom poľnohospodárstve dovolené; 71. podporuje zámer Komisie rozšíriť analýzu stredísk EÚ pre monitorovanie trhu o produkty ekologickej poľnohospodárskej výroby; zdôrazňuje, že je dôležité zintenzívniť zhromažďovanie a zvýšiť dostupnosť presných a včasných údajov o ekologickom poľnohospodárstve, a to aj na regionálnej úrovni, s cieľom lepšie posúdiť jeho vplyv na životné prostredie, hospodárstvo a spoločnosť; 72. domnieva sa, že by sem mali patriť údaje o prínose tohto odvetvia k environmentálnej udržateľnosti spolu s údajmi o výrobe, spracovaní a spotrebe, a to aj v sektore stravovacích a ubytovacích služieb a vo verejných jedálňach, o obchode v rámci EÚ a s krajinami mimo EÚ a o nákupných a maloobchodných cenách, preferenciách spotrebiteľov, štruktúre dodávateľských reťazcov, pridanej hodnote a účasti poľnohospodárov v dodávateľských reťazcoch; je presvedčený, že tieto údaje sú nevyhnutné pre formovanie a monitorovanie politiky EÚ pre ekologické poľnohospodárstvo a prijímanie opatrení na nápravu nerovnováhy ponuky a dopytu, hodnotenie trendov spotreby a výroby a zvýšenie transparentnosti a dôvery v toto odvetvie; 73. uznáva potenciál spoločného európskeho poľnohospodárskeho dátového priestoru pri zvyšovaní vedomostí a dôvery spotrebiteľov, ako aj zlepšovaní vysledovateľnosti ekologického dodávateľského reťazca; zdôrazňuje, že na podporu dopytu treba na základe relevantných posúdení identifikovať potreby spotrebiteľov; vyzýva členské štáty, aby lepšie informovali o hospodárskych výsledkoch ekologickej poľnohospodárskej výroby; vyzýva Komisiu, aby vypracovala komplexné štúdie a analýzy vplyvu nárastu ekologického poľnohospodárstva na zmenu klímy a potravinovú bezpečnosť v Európskej únii; o o 74.
(9)
o
poveruje svoju predsedníčku, aby postúpila toto uznesenie Rade, Komisii a vládam a parlamentom členských štátov.
Ú. v.
EÚ C 252, 18.7.2018, s. 184.